Election Results 2019: चुनावी नतीजों से पहले BSP प्रमुख मायावती ने प्रधानमंत्री बनने की जताई इच्छा: सूत्र  
मायावती ने PM बनने की इच्छा ज़ाहिर की
BJP विरोधी नेताओं को माया की इच्छा बताई गई
क्या माया के कदम से विपक्षी एकता पर ख़तरा?
बता दें कि हाल ही में बीएसपी प्रमुख मायावती (Mayawati) ने इशारों-इशारों में कहा था कि अगर उन्हें प्रधानमंत्री बनने का अवसर मिलेगा तो वह अंबेडकर नगर से चुनाव लड़ सकती है. मायावती (Mayawati) ने अंबेडकर नगर में एक चुनावी जनसभा को संबोधित करते हुए कहा था कि लोकसभा चुनाव बाद यदि जरूरत पड़ी तो वह अंबेडकर नगर सीट से चुनाव लड़ेंगी. हालांकि, उन्होंने प्रधानमंत्री बनने का खुलकर जिक्र नहीं किया था, लेकिन उन्होंने कहा कि "अगर सब ठीक रहा तो मुझे यहां से चुनाव लड़ना पड़ेगा. क्योंकि दिल्ली की राजनीति का रास्ता अंबेडकर नगर से होकर जाता है". मायावती (Mayawati) सभास्थल पर लगाए गए अपने उस कटआउट को देखकर बहुत खुश थीं, जिसमें वह संसद भवन के बाहर खड़ी हैं और उसपर प्रधानमंत्री लिखा हुआ था.